Дафнис (спътник)
Дафнис е естествен спътник на Сатурн. Известен е още под името Сатурн 35. При откриването му е дадено предварителното означение S/2005 S 1. Дафнис се намира на орбита в Делението на Кийлър в пръстените на Сатурн. Носи името на Дафнис, поет-овчар от древногръцката митология.

Откритието на спътника е оповестено от Каролин Порко и екипа по заснемането на Касини-Хюйгенс на 6 май 2005 г. Забелязан е за пръв път на снимки от 1 май 2005 г., като впоследствие е намерен на снимки датиращи до 13 април. На снимки от 2 май е потвърден диаметър от приблизително 7 km. Съществуването на спътника бива известно преди той да бъде забелязан, поради вълните които гравитацията му поражда в материала около делението на Кийлър.

Външни препратки 
  Съобщение на международния астрономически съюз за откритието
  Въздействието на Дафнис върху пръстените на Сатурн 
  Страница на НАСА за Дафнис 
  Информация за Дафнис

Спътници на Сатурн